**Molėtų rajono savivaldybės taryba**

**SPRENDIMAS**

**DĖL MOLĖTŲ RAJONO SAVIVALDYBĖS JAUNIMO vasaros UŽIMTUMO IR INTEGRACIJOS Į DARBO RINKĄ PROGRAMOS PATVIRTINIMO IR LĖŠŲ SKYRIMO**

2020 m. birželio 25 d. Nr. B1-163

Molėtai

Vadovaudamasi Lietuvos Respublikos vietos savivaldos įstatymo 6 straipsnio 8 ir 16 punktais, 16 straipsnio 4 dalimi, vykdydama Molėtų rajono savivaldybės strateginio veiklos plano 2020–2022 metams, patvirtinto Molėtų rajono savivaldybės tarybos 2020 m. sausio 30 d. sprendimu Nr. B1-1 „Dėl Molėtų rajono savivaldybės strateginio veiklos plano 2020–2022 metams patvirtinimo“, 5 programos „Kultūros, sporto ir jaunimo politikos plėtros ir bendruomeniškumo skatinimo programa“ 1 tikslo 1 uždavinio 4 priemonę „Jaunimo vasaros užimtumo dalinis finansavimas pagal Molėtų rajono savivaldybės tarybos tvirtinamą programą“ bei atsižvelgdama į Molėtų rajono savivaldybės jaunimo reikalų tarybos 2020 m. birželio 4 d. posėdžio protokolą Nr. V-15,

Molėtų rajono savivaldybės taryba n u s p r e n d ž i a:

1. Patvirtinti Molėtų rajono savivaldybės jaunimo vasaros užimtumo ir integracijos į darbo rinką programą (pridedama).

2. Skirti lėšų iš Molėtų rajono savivaldybės biudžeto Molėtų rajono savivaldybės jaunimo vasaros užimtumo ir integracijos į darbo rinką programai įgyvendinti.

Savivaldybės meras Saulius Jauneika